POROČILO KOMISIJE

Združeno kraljestvo



Poročilo, pripravljeno v skladu s členom 126(3) Pogodbe o delovanju Evropske unije

1. Uvod

Komisija je 20. marca 2020 sprejela sporočilo o uporabi splošne odstopne klavzule Pakta za stabilnost in rast. Klavzula, kot je določena v členih 5(1), 6(3), 9(1) in 10(3) Uredbe (ES) št. 1466/97 ter členih 3(5) in 5(2) Uredbe (ES) št. 1467/97, olajšuje usklajevanje proračunskih politik v času resnega upada gospodarske aktivnosti. Komisija se je v svojem sporočilu strinjala s Svetom, da glede na pričakovani resni upad gospodarske aktivnosti zaradi izbruha COVID-19 sedanje razmere dovoljujejo uporabo klavzule. Ministri za finance držav članic so se 23. marca 2020 strinjali z oceno Komisije. Uporaba splošne odstopne klavzule omogoča začasni odklon od prilagoditvene poti za dosego srednjeročnega proračunskega cilja, če to srednjeročno ne ogroža vzdržnosti javnih financ. Poleg tega se lahko Svet na priporočilo Komisije odloči, da za korektivni del sprejme revidirano fiskalno usmeritev. Splošna odstopna klavzula ne pomeni začasne prekinitve postopkov Pakta za stabilnost in rast. Državam omogoča, da odstopajo od proračunskih zahtev, ki bi se sicer uporabljale, Komisiji in Svetu pa, da sprejmeta potrebne ukrepe za usklajevanje politik v okviru Pakta.

V skladu s pomladansko napovedjo Komisije 2020 naj bi primanjkljaj sektorja država v Združenem kraljestvu v poslovnem letu 2019/2020 znašal 2,5 % BDP, dolg sektorja država pa 85,2 %. Vendar bodo končni podatki o primanjkljaju in dolgu sektorja država za leto 2019/2020 na voljo šele jeseni 2020. Glede na napoved Komisije naj bi primanjkljaj Združenega kraljestva v letu 2020/2021 znašal 10,7 % BDP, dolg pa 102,5 % BDP. Vsi razpoložljivi dokazi, vključno z izjavami nacionalnih organov o obsegu odziva proračunske politike na resni upad gospodarske aktivnosti zaradi izbruha COVID-19, kažejo, da bo primanjkljaj v letih 2020/2021 in 2021/2022 znatno presegal prag v višini 3 % BDP. Komisija je v dopisu z dne 7. maja 2020 pozvala Združeno kraljestvo, naj predloži posodobljene podatke o ocenjenem primanjkljaju v letu 2020/2021. Vendar Združeno kraljestvo ni predložilo zahtevanega pojasnila, ampak se je sklicevalo na scenarij v zvezi s COVID-19, ki ga je pripravil urad za proračunsko odgovornost (Office for Budget Responsibility) in v skladu s katerim naj bi primanjkljaj v letu 2020/2021 znatno presegal 3 %. Ob upoštevanju teh dejavnikov Komisija meni, da je njena trenutna napoved primanjkljaja v višini 10,7 % BDP v letu 2020/2021 dovolj prepričljiv prima facie dokaz o čezmernem primanjkljaju, kot je opredeljen v členu 126(2)(a) Pogodbe.

Glede na navedeno je Komisija pripravila to poročilo, v katerem je analizirano, kako Združeno kraljestvo izpolnjuje merili glede primanjkljaja in dolga iz Pogodbe. Poročilo upošteva vse pomembne dejavnike ter ustrezno upošteva velik gospodarski šok, povezan s pandemijo COVID-19.

Tabela 1. Primanjkljaj in dolg sektorja država (v % BDP)

2016/17 2017/18 2018/19 2019/20 KOM 2020/21 KOM 2021/22 KOM Merilo glede primanjkljaja Saldo sektorja država –2,8 –2,7 –1,8 –2,5 –10,7 –6,2 Merilo glede dolga Bruto dolg sektorja država 85,2 84,6 84,2 85,2 102,5 100,2

Opomba: Vir: Eurostat, pomladanska napoved Komisije 2020.

2.Merilo glede primanjkljaja

Na podlagi pomladanske napovedi Komisije 2020 naj bi primanjkljaj sektorja država Združenega kraljestva v letu 2020/2021 dosegel 10,7 % BDP, kar je nad referenčno vrednostjo iz Pogodbe, ki znaša 3 % BDP, in ni blizu nje. Napovedano preseganje referenčne vrednosti iz Pogodbe v letu 2020/2021 je izjemno, saj je posledica resnega upada gospodarske aktivnosti. Ob upoštevanju vpliva pandemije COVID-19 pomladanska napoved Komisije 2020 predvideva zmanjšanje realnega BDP za 8,3 % v letu 2020.

Napovedano preseganje referenčne vrednosti iz Pogodbe glede na pomladansko napoved Komisije 2020 ni začasno, saj naj bi primanjkljaj v letu 2021/2022 ostal nad referenčno vrednostjo 3 % BDP.

Če povzamemo, napovedani primanjkljaj za leto 2020/2021 presega referenčno vrednost 3 % BDP iz Pogodbe in ni blizu nje. Napovedano preseganje, kot ga opredeljujeta Pogodba in Pakt za stabilnost in rast, se šteje za izjemno, vendar ne za začasno. Vsi razpoložljivi dokazi, vključno z izjavami nacionalnih organov o obsegu odziva proračunske politike na resni upad gospodarske aktivnosti v povezavi s pandemijo COVID-19, kažejo, da bo primanjkljaj v letih 2020/2021 in 2021/2022 znatno presegal prag v višini 3 % BDP. Komisija je v dopisu z dne 7. maja 2020 pozvala Združeno kraljestvo, naj predloži posodobljene podatke o ocenjenem primanjkljaju v letu 2020/2021. Vendar Združeno kraljestvo ni predložilo zahtevanega pojasnila, ampak se je sklicevalo na scenarij v zvezi s COVID-19, ki ga je pripravil urad za proračunsko odgovornost in v skladu s katerim naj bi primanjkljaj v letu 2020/2021 znatno presegal 3 %. Ob upoštevanju teh dejavnikov Komisija meni, da je njena trenutna napoved primanjkljaja v višini 10,7 % BDP v letu 2020/2021 dovolj prepričljiv prima facie dokaz o čezmernem primanjkljaju, kot je opredeljen v členu 126(2)(a) Pogodbe. Zato analiza kaže, da merilo glede primanjkljaja, kot je opredeljeno v Pogodbi in Uredbi (ES) št. 1467/97, prima facie ni izpolnjeno.

3. Pomembni dejavniki

V skladu s členom 126(3) Pogodbe mora Komisija pripraviti poročilo, če država članica ne izpolnjuje zahtev enega ali obeh navedenih meril. V tem poročilu je treba upoštevati „tudi, ali javnofinančni primanjkljaj presega javne investicijske odhodke, in vse druge pomembne dejavnike, tudi srednjeročno gospodarsko in proračunsko stanje države članice“.

Ti dejavniki so podrobneje pojasnjeni v členu 2(3) Uredbe (ES) št. 1467/97, ki določa tudi, da je treba upoštevati „vse druge dejavnike, ki so po mnenju zadevne države članice pomembni za izčrpno oceno izpolnjevanja meril primanjkljaja in dolga ter jih je država članica predložila Svetu in Komisiji“ Kot je določeno v členu 4 Uredbe (ES) št. 1467/97 v zvezi z merilom glede primanjkljaja, ker razmerje med javnim dolgom in BDP presega 60 % referenčne vrednosti in ni izpolnjen dvojni pogoj – tj. da primanjkljaj ostaja blizu referenčne vrednosti in da je referenčna vrednost presežena le začasno – navedenih pomembnih dejavnikov v korakih, ki so podlaga za sklep o obstoju čezmernega primanjkljaja v Združenem kraljestvu na podlagi merila glede primanjkljaja, ni mogoče upoštevati.

V trenutnih razmerah so ključni dodatni dejavnik, ki ga je treba upoštevati v zvezi z letom 2020, gospodarski učinki pandemije COVID-19, ki zelo močno vplivajo na proračunsko stanje in pomenijo veliko negotovost glede prihodnjih obetov. Pandemija je povzročila tudi uporabo splošne odstopne klavzule.

3.1 Pandemija COVID-19